**Ministru kabineta noteikumu projekta „Grozījumi Ministru kabineta 2013.gada 20.augusta noteikumos Nr.621 „Noteikumi par biodrošības pasākumu kopumu dzīvnieku turēšanas vietām””**

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Veterinārmedicīnas likuma 25.panta 19.punkts un pārejas noteikumu 27.punkta 3.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 1. Patlaban Ministru kabineta 2013.gada 20.augusta noteikumi Nr.621 „Noteikumi par biodrošības pasākumu kopumu dzīvnieku turēšanas vietām”” (turpmāk – noteikumi Nr.621) nosaka, ka biodrošības pasākumu plāns, kas izstrādāts mājputnu novietnēm un vēršu apakšdzimtas, cūku, aitu un kazu savākšanas centriem, dzīvnieku tirgošanas telpām un dzīvnieku turēšanas vietām, kur dzīvniekus tur izolācijā līdz izvešanai uz trešajām valstīm, jāsaskaņo ar Pārtikas un veterināro dienestu (turpmāk – dienests).  2014.gada 25.septembrī Saeima pieņēma likumu „Grozījumi Veterinārmedicīnas likumā”, ar ko ir precizēts pilnvarojums Ministru kabinetam izdot noteikumus par biodrošības pasākumiem dzīvnieku turēšanas vietās (likuma 25.panta 19.punkts), nosakot, ka turpmāk biodrošības pasākumu plāns nav jāsaskaņo ar dienestu. Likuma pārejas noteikumu 27.punkta 3.apakšpunkts paredz, ka Ministru kabinetam līdz 2015.gada 1.februārim jāizdara grozījumi noteikumos Nr.621.  Ievērojot minēto, ir sagatavots noteikumu projekts, kas paredz svītrot normas, kuras nosaka pasākuma plāna iesniegšanu dienestā un dienesta veiktās darbības plāna saskaņošanā (projekta 1. un 2.punkts).  2. Lai nodrošinātu Āfrikas cūku mēra apkarošanas un tālākas izplatīšanās ierobežošanas pasākumu izpildi, nepieciešams precizēt noteikumu Nr.621 normu par biodrošības pasākumu īstenošanas un cūku sugas dzīvnieku nokaušanas termiņu, ja pasākumi netiek īstenoti. Tāpat ir jāparedz, ka gadījumā, ja dzīvnieku īpašnieks novietnē neievieš biodrošības pasākumus un nenokauj cūkas, dienests pieņem lēmumu par cūku nokaušanu vai nogalināšanu un dzīvnieku īpašniekam lēmums jāizpilda divu nedēļu laikā. Minētie grozījumi ietverti projekta 3., 5., 6. un 7.punktā.  3. Ir stājies spēkā Eiropas Komisijas 2014.gada 9.oktobra Īstenošanas lēmums Nr.2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Lēmums 2014/709/ES). Lēmumā 2014/709/ES ir noteikti būtiski atvieglojumi dzīvu cūku, cūkgaļas, cūkgaļas produktu, cūkgaļas izstrādājumu, kā arī cūkgaļu saturošu produktu apritei no Āfrikas cūku mēra riska zonām:  1) noteikti atviegloti nosacījumi dzīvu cūku pārvietošanai no III riska zonas, ja šajā zonā nav pietiekamas kapacitātes kautuves, kā arī noteikts, ka no šīm cūkām iegūtos produktus var izplatīt visā Latvijas teritorijā;  2) atļaut no II riska zonas uz citām Eiropas Savienības dalībvalstīm un trešajām valstīm izvest cūkgaļu un cūkgaļas produktus, ja to iegūšanas procesā veikta apstrāde, kas garantē pārtikas produktu drošību un nepieļauj slimības ierosinātāja tālāku izplatīšanu;  3) noteikti atviegloti nosacījumi cūkgaļas, cūkgaļas produktu, cūkgaļas izstrādājumu, kā arī cūkgaļu saturošu produktu izvešanai no III riska zonas.  Ņemot vērā Lēmumā 2014/709/ES noteiktās atvieglotās prasības cūku un produktu apritei, nav pamata turpmāk noteikumos Nr.621 noteikt, ka dzīvnieku īpašnieki var saņemt kompensāciju par nokautajiem cūku sugas dzīvniekiem tirdzniecības traucējumu dēļ. Pieņemot attiecīgus grozījumus noteikumos Nr.621, tiks novērsts nepamatots valsts budžeta līdzekļu izlietojums.  Attiecīgi sagatavots projekta 4.punkts.  Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | | Pārtikas un veterinārais dienests. |
| 4. | Cita informācija | | Lēmums 2014/709/ES tiek ieviests ar Ministru kabineta 2004.gada 17.februāra noteikumiem Nr.83 „Āfrikas cūku mēra likvidēšanas un draudu novēršanas kārtība”, kuru grozījumi tiks iesniegti Ministru kabinetā izskatīšanai vienlaikus ar grozījumiem noteikumos Nr.621. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku īpašniekiem vai turētājiem, kas audzē vai tur cūku sugas dzīvniekus, kuru novietnes atrodas ārkārtējās situācijas zonā, mājputnu ganāmpulku īpašniekiem un vēršu apakšdzimtas, cūku, aitu un kazu savākšanas centru, dzīvnieku tirgošanas telpu un dzīvnieku turēšanas vietu īpašniekiem. | |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteiktais samazina administratīvo slogu to dzīvnieku īpašniekiem, kam līdz šim biodrošības pasākumu plāns bija jāsaskaņo ar dienestu.  Tiks novērsts nepamatots valsts budžeta līdzekļu izlietojums. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav. | |

*Anotācijas III, IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

24.10.2014. 13:31

693

L. Gurecka

67027063, Linda.Gurecka@zm.gov.lv